2020. gada 14. maijā Noteikumi Nr. 294

Rīgā (prot. Nr. 33 4. §)

**Grozījums Ministru kabineta 2009. gada 22. decembra noteikumos Nr. 1517 "Noteikumi par ģimenes valsts pabalstu un piemaksām pie ģimenes valsts pabalsta"**

Izdoti saskaņā ar

[Valsts sociālo pabalstu likuma](https://likumi.lv/ta/id/68483-valsts-socialo-pabalstu-likums)
6. panta trešo un ceturto daļu,

15. panta pirmo daļu,

16. panta pirmo daļu un

17. panta pirmo un otro daļu

Izdarīt Ministru kabineta 2009. gada 22. decembra noteikumos Nr. 1517 "Noteikumi par ģimenes valsts pabalstu un piemaksām pie ģimenes valsts pabalsta" (Latvijas Vēstnesis, 2009, 203. nr.; 2010, 77. nr.; 2013, 148. nr.; 2017, 254. nr.) grozījumu un papildināt noteikumus ar 32. punktu šādā redakcijā:

"32. Par laikposmu, kamēr valstī ir izsludināta ārkārtējā situācija sakarā ar Covid-19 izplatību, personām, kurām šajā periodā ir tiesības uz šo noteikumu 3. punktā minēto piemaksu pie ģimenes valsts pabalsta par bērnu invalīdu, Valsts sociālās apdrošināšanas aģentūra līdz 2020. gada 30. jūnijam izmaksā vienreizējo piemaksu 150 *euro* apmērā. Ja bērnam invaliditāte noteikta ārkārtējās situācijas laikā, bet informācija no Veselības un darbspēju ekspertīzes valsts komisijas par invaliditātes noteikšanu bērnam Valsts sociālās apdrošināšanas aģentūrā saņemta pēc 2020. gada 30. jūnija, lēmumu par vienreizējās piemaksas piešķiršanu Valsts sociālās apdrošināšanas aģentūra pieņem 10 darbdienu laikā pēc informācijas saņemšanas."

Ministru prezidents A. K. Kariņš

Labklājības ministre R. Petraviča